عبد الرحمٰن السدیس

**عبد الرحمن بن عبد العزيز بن عبد اللہ بن محمد السديس** (پ فروری 10 1960) صدر امور مسجد الحرام مکہ مکرمہ و مسجد نبوی مدینہ منورہ، امام الحرم المکی اور 2005 کی اسلامی شخصیت ہیں۔ وہ قرآن کریم کی بہترین تلاوت کے لیے دنیا بھر میں مشہور ہیں۔ حفص عن عاصم الكوفي کی روایت میں قرات کرتے ہیں۔ ان کے دل میں امت مسلمہ کا بہت درد ہے، جس کا اظہار ان کے خطبات و دعاوں سے ہوتا ہے۔

## پیدائش
[تصغیر|امام کعبہ ڈاکٹر عبد الرحمٰن السدیس [برطانیہ کی مسجد میں خطاب فرما رہے ہیں]]
تصغیر|امام کعبہ ڈاکٹر عبد الرحمٰن السدیس
تصغیر|امام کعبہ ڈاکٹر عبد الرحمٰن السدیس

عبد الرحمن السدیس کا تعلق مشہور قبیلہ عنزۃ سے ہے۔ ان کا آبائی علاقہ سعودی عرب کے شہر القصیم ہے جبکہ ان کی ولادت ریاض شہر میں فروری 10 1960ء م 1382ھ میں ہوئی۔

### نام و نسب
ان کی کنیت ابو عبد العزیز ہے جبکہ نام اور نسب کچھ یوں ہے:
عبد الرحمٰن بن عبد اللہ بن محمد بن عبد العزیز بن محمد بن عبد اللہ(السدیس) ہے۔

## تعلیم و تدریس
الشیخ السدیس نے بچپن ہی میں ریاض کے ایک تعلیمی ادارے سے بارہ سال کی عمر میں قرآن کریم حفظ کیا۔ انھوں نے ابتدائی تعلیم مثنٰی بن حارثہ ایلیمنٹریاسکول ریاض میں حاصل کی، 1979ء میں ریاض سائنٹفک انسٹی ٹیوٹ سے گریجویشن کی۔ 1983ء میں ریاض یونیورسٹی سے شریعہ کی ڈگری حاصل کی۔ 1987ء میں امام محمد بن سعود اسلامک یونیورسٹی سے ماسٹرز کیا جبکہ ڈاکٹریٹ کی سند 1995ء میں ام القرٰی یونیورسٹی مکہ مکرمہ سے حاصل کی۔ اور بعد ازیں اسی جامعہ میں معین مدرس کی حیثیت سے تدریس کے فرائض انجام دینے لگے۔

## مشاغل
### صدارت امور مسجد حرام و مسجد نبوی
1433ھ میں شیخ سدیس کو امور حرم مکی و مدنی کی صدارت کا منصب عطا کیا گیا۔ 
17 جمادی الثانی 1433ھ کو منگل کے روز شاہی فرمان جاری ہوا، جس میں سابق صدر صالح بن عبد الرحمن الحصين کی صحت کی خرابی کے پیش نظر انکا استعفا قبول کرتے ہوئے عبد الرحمن السدیس کو ان کی جگہ صدر مقرر کیا گیا۔ ملاحظہ فرمائیں شاہی فرمان:

### امامت حرم مکی
حرم مکی میں امامت کا آغاز 23 مئی 1984 سے ہوا، جہاں شیخ نے سب سے پہلی عصر کی نماز کی امامت کی۔

## حسن آواز
عبد الرحمٰن السدیس اپنی خوبصورت آواز اور قرآن کریم کی بہترین اور پراثر تلاوت کے لیے مشہور ہیں۔ ان کی دوسری وجہ شہرت وہ زوردار خطبے ہیں جو وہ امت مسلمہ کی حالت زار پر حرم مکی میں دیتے ہیں۔ 2007 میں الشیخ السدیس نے پاکستان کا دورہ کیا جہاں ان کا فقید المثال استقبال کیا گیا۔ عبد الرحمٰن السدیس کی آواز میں اللہ نے بڑا اثر رکھاہے۔ کم از کم دو افراد کے بارے میں معلوم ہوا ہے کہ انھوں نے پورا قرآن کریم صرف ان کی کیسٹس سے تلاوت سن کر حفظ کر لیا۔
امام کعبہ نے 2004 میں برطانیہ کا دورہ کیا اور اس موقع پر انھوں نے قرات کے ساتھ تلاوت قرآن کریم ریکارڈ کروانے کا بھی کہا۔ تادم تحریر ان کی تلاوت کی قرات کے ساتھ ریکارڈنگ جاری ہے۔

زمرہ:1960ء کی پیدائشیں
زمرہ:1961ء کی پیدائشیں
زمرہ:اسلام اور ضد سامیت
زمرہ:اکیسویں صدی کے ائمہ کرام
زمرہ:اکیسویں صدی کے حفاظ قرآن
زمرہ:ائمہ مسجد الحرام
زمرہ:بقید حیات شخصیات
زمرہ:بیسویں صدی کے ائمہ کرام
زمرہ:بیسویں صدی کے حفاظ قرآن
زمرہ:حفاظ قرآن
زمرہ:ریاض کی شخصیات
زمرہ:سعودی ائمہ کرام
زمرہ:سعودی شخصیات
زمرہ:سعودی مسلم شخصیات
زمرہ:شاہ سعود یونیورسٹی کے فضلا
زمرہ:قراء قرآن
زمرہ:شیعیت کے نقاد
زمرہ:جامعہ ام القری کے فضلا
زمرہ:سعودی عرب میں ضد سامیت
زمرہ:سعودی قراء قرآن
زمرہ:ویکی ڈیٹا سے مطابقت رکھنے والی مختصر تفصیل
زمرہ:یہودیت کے نقاد
زمرہ:البکیریہ کی شخصیات
زمرہ:حنابلہ
زمرہ:سعودی عرب سلفی
زمرہ:سعودی عرب کے سنی علماء اسلام
زمرہ:1962ء کی پیدائشیں
زمرہ:22 نومبر کی پیدائشیں
زمرہ:ریاض میں پیدا ہونے والی شخصیات
زمرہ:ناقدین
زمرہ:سعودی سنی مسلم